เทศบัญญัติเทศบาลเมืองเกาะสมุยเทศบัญญัติเทศบาลเมืองเกาะสมุยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในเขตเทศบาลเมืองเกาะสมุยอำเภอเกาะสมุย จังหวัดสุราษฎร์ธานีพ.ศ.๒๕๕๒ อาศัยอำนาจตามความมาตรา ๙ วรรคสองแห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการที่เกี่ยวกับการจำกัดสิทธิเสรีภาพของบุคคลซึ่งมาตรา ๒๙ ประกอบด้วยมาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยพ.ศ. ๒๕๕๐ บัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๖๐และมาตรา ๖๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๒) พ.ศ. ๒๕๔๖ เทศบาลเมืองเกาะสมุยโดยได้รับความเห็นชอบจากสภาเทศบาลเมืองเกาะสมุย และโดยอนุมัติจากผู้ว่าราชการจังหวัดสุราษฎร์ธานีจึงตราเทศบัญญัติไว้ดังต่อไปนี้ข้อ ๑เทศบัญญัตินี้ให้เรียกว่า เทศบัญญัติเทศบาลเมืองเกาะสมุยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในเขตเทศบาลเมืองเกาะสมุย อำเภอเกาะสมุย จังหวัดสุราษฎร์ธานี พ.ศ.๒๕๕๒ข้อ ๒[๑]เทศบัญญัตินี้ให้ใช้บังคับในเขตเทศบาลเมืองเกาะสมุยตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในเทศบัญญัตินี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่งซึ่งสินค้าอุปโภคและบริโภค หลายประเภทที่ใช้ในชีวิตประจำวันแต่ไม่หมายรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ในการดำเนินการเพื่อส่งเสริมหรือจำหน่ายสินค้าซึ่งเป็นผลผลิตหรือผลิตภัณฑ์ชุมชนพื้นที่ใช้สอยอาคาร หมายความว่าพื้นที่ที่ใช้เพื่อขายหรือจำหน่ายสินค้าปลีกค้าส่งที่เกี่ยวเนื่องกับกิจการค้าปลีก ค้าส่ง และอยู่ภายในอาคารนั้นยกเว้นบริเวณที่จอดรถ ที่กลับรถและทางเข้าออกข้อ ๔ให้กำหนดพื้นที่ในเขตเทศบาลเมืองเกาะสมุยอำเภอเกาะสมุย จังหวัดสุราษฎร์ธานีเป็นบริเวณห้ามก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๒๐๐ ตารางเมตรข้อ ๕ภายในบริเวณพื้นที่ที่กำหนดตามข้อ ๔ห้ามบุคคลใด ดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๖อาคารที่มีอยู่แล้วในพื้นที่ตามข้อ ๔ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ในการพิจารณาอนุญาตหรือโอนใบอนุญาตตามเทศบัญญัตินี้หากเทศบาลเมืองเกาะสมุยพิจารณาเห็นว่ามีความจำเป็นที่จะต้องรับฟังความคิดเห็นของประชาชนในพื้นที่ให้ครบถ้วนทุกกลุ่มประชากรก็ให้จัดให้มีการรับฟังความคิดเห็นดังกล่าวเพื่อวิเคราะห์ผลดี ผลเสีย ผลกระทบของผู้ประกอบอาชีพค้าปลีก ค้าส่งรายย่อยปัญหาการจราจร และสิ่งแวดล้อมในท้องถิ่นและพื้นที่ใกล้เคียงก่อนพิจารณาอนุญาตเพื่อความเป็นธรรมแก่ทุกฝ่ายข้อ ๙ให้นายกเทศมนตรีเมืองเกาะสมุยเป็นผู้รักษาการตามเทศบัญญัตินี้ประกาศณ วันที่ ๒๒ กรกฎาคม พ.ศ. ๒๕๕๒รามเนตรใจกว้างนายกเทศมนตรีเมืองเกาะสมุยปริยานุช/ผู้จัดทำ๒กันยายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๒๒ ง/หน้า ๖๗/๒๘ สิงหาคม ๒๕๕๒